CELEX: 62020CN0281
Language: sk
Date: 2020-06-26 00:00:00
Title: Vec C-281/20: Návrh na začatie prejudiciálneho konania, ktorý podal Tribunal Supremo (Španielsko) 26. júna 2020 – Ferimet S.L./Administración General del Estado

28.9.2020   
            
            
               SK
            
            
               Úradný vestník Európskej únie
            
            
               C 320/9
            
         
      Návrh na začatie prejudiciálneho konania, ktorý podal Tribunal Supremo (Španielsko) 26. júna 2020 – Ferimet S.L./Administración General del Estado
      (Vec C-281/20)
      (2020/C 320/12)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Supremo
      
         Účastníci konania pred vnútroštátnym súdom
      
      
         Navrhovateľka v konaní o kasačnom opravnom prostriedku: Ferimet S.L.
      
         Odporkyňa v konaní o kasačnom opravnom prostriedku: Administración General del Estado
      
         Prejudiciálne otázky
      
      
                  1.
               
               
                  Majú sa článok 168 a ďalšie relevantné články smernice Rady 2006/112/ES z 28. novembra 2006 o spoločnom systéme dane z pridanej hodnoty (1) a zásada daňovej neutrality, ktorá vyplýva z uvedenej smernice, ako aj judikatúra Súdneho dvora, v ktorej sa táto smernica vykladá, vykladať v tom zmysle, že neumožňujú odpočítanie DPH na vstupe podnikateľom, ktorí v systéme [prenesenia daňovej povinnosti] vystavia doklad (faktúru) o transakcii spočívajúcej v nadobudnutí tovaru, ktorú uskutočnia, a v tomto doklade uvedú fiktívneho dodávateľa, pričom je nesporné, že tovar naozaj kúpil dotknutý podnikateľ, ktorý použil kúpený materiál na svoje podnikanie?
               
            
                  2.
               
               
                  V prípade, ak by sa postup, aký bol opísaný vyššie – pričom treba predpokladať, že dotknutá osoba o ňom vie – mohol považovať za zneužívajúci alebo podvodný na účely neumožnenia odpočítania DPH na vstupe, je na odmietnutie priznania uvedeného odpočítania nevyhnutné, aby sa v plnom rozsahu preukázala existencia daňovej výhody nezlučiteľnej s cieľmi, ktorými sa riadi právna úprava DPH?
               
            
                  3.
               
               
                  Napokon v prípade, ak je uvedený dôkaz nevyhnutný, musí sa daňová výhoda, ktorá by umožnila odmietnuť priznať odpočítanie dane a ktorá sa musí prípadne identifikovať v konkrétnej situácii, týkať výlučne samotného daňovníka (nadobúdateľa tovaru), alebo prípadne môže existovať u iných účastníkov transakcie?
               
            
         (1)  Ú. v. EÚ L 347, 2006.